Vilniaus kolegija

Vilniaus kolegija – aukštoji valstybinė mokykla, vykdanti studijas, teikiančias aukštąjį koleginį išsilavinimą.

Istorija 
 Vilniaus kolegija įsteigta 2000 m. rugsėjo 1 d. reorganizavus tris Vilniaus aukštesniąsias mokyklas: Elektronikos, Ekonomikos ir Prekybos mokyklą (2000 m. rugsėjo 1 d. Lietuvos respublikos Švietimo ir mokslo ministro įsakymas Nr. 1092).
 2001 m. rugsėjo 1 d. reorganizuotos ir į kolegijos struktūrą įtrauktos Vilniaus aukštesnioji medicinos ir Buivydiškių aukštesnioji žemės ūkio mokyklos (2001 m. rugpjūčio 24 d. Lietuvos respublikos Švietimo ir mokslo ministro įsakymai Nr. 1229, Nr. 1230).
 2002 m. rugsėjo 1 d. į Vilniaus kolegiją buvo integruotos Vilniaus aukštesnioji pedagogikos ir Vilniaus aukštesnioji technologijos mokyklos (2002 m. rugpjūčio 13 d. Lietuvos respublikos Švietimo ir mokslo ministro įsakymas Nr. 1418, 2002 m. rugpjūčio 30 d. Lietuvos respublikos Švietimo ir mokslo ministro įsakymas Nr. 1512).
 2003 m. rugpjūčio 1 d. įsteigtas Vilniaus kolegijos Dizaino ir technologijų fakultetas, apjungiant Aprangos studijų centrą, reorganizuotą Vilniaus lengvosios pramonės aukštesniąją mokyklą ir Technologijų studijų centrą.
 2003 m. rugsėjo 1 d. įsteigtas Vilniaus kolegijos Menų studijų centras.
 Kolegija, 2011 metais persitvarkydama pagal Mokslo ir studijų įstatymą, pakeitė teisinį statusą – iš biudžetinės tapo viešąja įstaiga. 2011 m. gruodžio 20 d. Vilniaus kolegija įregistruota Valstybės įmonės Registrų centro juridinių asmenų registre, teisinė forma – viešoji įstaiga.
 2013 m. rugsėjo 1 d. Dizaino ir technologijų bei Menų fakultetai buvo reorganizuoti į Menų ir kūrybinių technologijų fakultetą.

Fakultetai 

 Agrotechnologijų fakultetas
 Elektronikos ir informatikos fakultetas
 Ekonomikos fakultetas
 Menų ir kūrybinių technologijų fakultetas
 Pedagogikos fakultetas
 Sveikatos priežiūros fakultetas
 Verslo vadybos fakultetas

Studijų programos 
Vilniaus kolegiją sudaro 7 fakultetai, rengiami informatikos, inžinerijos, fizinių, technologijų, sveikatos, veterinarijos, žemės ūkio, socialinių, verslo ir viešosios vadybos, ugdymo, humanitarinių mokslų ir menų studijų krypčių grupių  specialistai. 

Vilniaus kolegijoje siūlomos 39 studijų programos.

Agrotechnologijų fakultetas                                                                                                                       

 Agroverslo technologijos  
 Cheminė analizė  
 Kraštovaizdžio dizainas  
 Maisto technologija  
 Veterinarija

Elektronikos ir informatikos fakultetas 

 Elektronikos inžinerija (Elektroninės sistemos; Mechatroninės sistemos)
 Informacijos sistemos (Informacijos sauga; Informacinių technologijų paslaugų valdymas; Finansinės technologijos)
 Kompiuterių inžinerija (Kompiuterių sistemų ir tinklų administravimas; Telekomunikacijų sistemos; Robotika)    
 Programų sistemos (Duomenų bazių sistemos; Internetinės technologijos; Išmaniųjų įrenginių technologijos)
 Programų sistemos (anglų kalba) (Duomenų bazių sistemos; Internetinės technologijos; Išmaniųjų įrenginių technologijos)

Ekonomikos fakultetas 

 Apskaita
 Bankininkystė  
 Bankininkystė (anglų kalba)  
 Finansai
 Investicijos ir draudimas  
 Verslo ekonomika  
 Verslo ekonomika (anglų kalba)

Menų ir kūrybinių technologijų fakultetas 

 Įvaizdžio dizainas (Šukuosenų dizainas; Garderobo formavimas)
 Kultūrinės veiklos vadyba (Scenos menų vadyba; Renginių vadyba)
 Kultūrinės veiklos vadyba (anglų kalba)
 Mados dizainas  
 Mados technologijos ir verslas  
 Muzikinis teatras  
 Populiarioji muzika (Vokalas; Gitara;  Bosinė gitara; Mušamieji instrumentai; Fortepijonas; Saksofonai; Trimitas; Trombonas; Smuikas; Kontrabosas)
 Šokio pedagogika

Pedagogikos fakultetas 

 Lietuvių gestų kalbos vertimas  
 Pradinio ugdymo pedagogika (Priešmokyklinio ugdymo pedagogika; Ankstyvasis užsienio kalbos mokymas) 
 Socialinis darbas (Darbas su kurčiųjų bendruomene; Darbas su pagyvenusio ir senyvo amžiaus žmonėmis; Socialinis darbas bausmių vykdymo sistemoje;Socialinis darbas su jaunimu)
 Vaikystės pedagogika

Sveikatos priežiūros fakultetas 

 Bendrosios praktikos slauga  
 Biomedicininė diagnostika  
 Dietetika  
 Ergoterapija  
 Higieninė ir dekoratyvinė kosmetologija  
 Kineziterapija  
 Radiologija

Verslo vadybos fakultetas 

 Organizacijų vadyba  
 Kūrybiškumas ir verslo inovacijos (anglų kalba)
 Reklamos vadyba  
 Ryšiai su visuomene  
 Tarptautinis verslas (Tarptautinė rinkodara ir pardavimas; Logistika; Elektroninė prekyba)
 Tarptautinis verslas (anglų kalba)  
 Turizmo vadyba  
 Turizmo vadyba (anglų kalba)  
 Viešbučių ir restoranų verslas  
 Viešbučių ir restoranų verslas (anglų kalba)

Praktinis parengimas   
Studijų programose praktikos ir praktinis mokymas sudaro ne mažiau kaip trečdalį studijų programos apimties. Kolegijos studentai praktikas atlieka kolegijoje ir Lietuvos bei užsienio įstaigose ir įmonėse. Praktikos kolegijoje, priklausomai nuo studijų programos, vyksta praktinio mokymo centruose, praktinio mokymo firmose, laboratorijose, kompiuterių klasėse. Praktikos už kolegijos ribų atliekamos Lietuvos ir užsienio įstaigose, verslo organizacijose, pramonės įmonėse, gydymo įstaigose, vaikų darželiuose, mokyklose ir pan.

Išnašos

Nuorodos 

 Vilniaus kolegijos tinklalapis

Aukštosios technikos mokyklos
Lietuvos kolegijos
Vilniaus aukštosios mokyklos